EkBass/fiwiki-20250220-pages-articles huggingface dataset:
BMW 5-sarja (E28)

BMW E28 on BMW 5-sarjan toisen sukupolven malli, jota valmistettiin vuosina 1981–1987. Se korvasi edeltäneen E12-mallin ja seuraajaksi tuli BMW E34. == BMW 5-sarja (E28) 1981–1987 == BMW E28 esiteltiin Frankfurtin autonäyttelyssä syksyllä 1981. Ulkonäöltään se ei eronnut merkittävästi edeltäjästään. Konepelti oli edellismallista poikketen saranoitu takaosastaan, ja korvaavassa E34-mallissa saranointi oli jälleen etuosassa. Vuonna 1983 BMW esitteli 524td- mallissa ensimmäisen dieselmoottorinsa: 2,4-litraisen turbodieselin, joka kehitti 115 hevosvoimaa. Vuonna 1986 sen rinnalle tuli myös vapaasti hengittävä 524d, jossa oli tehoa 85 hevosvoimaa. Syksyllä 1984 malliin tehtiin pieniä muutoksia keulan alueella. Seuraavana vuonna saataville tuli kuljettajan turvatyyny. vasen|pienoiskuva|BMW M5 Amsterdamin autonäyttelyssä keväällä 1985 esiteltiin ensimmäinen BMW M5 -malli, joka oli esittelyajankohtanaan maailman nopein sedan-korinen massatuotantoauto. Siinä oli BMW M1:n kuusisylinterinen 3,5-litrainen moottori teholtaan 282 hevosvoimaa. == Lähteet == == Aiheesta muualla == 5-sarja (E28) Luokka:E-segmentin autot Luokka:1980-luvun autot
Hyundai–Kia J -pohjalevy

Hyundai–Kia J -pohjalevy on Hyundai Kia Automotive Groupin kehittämä pohjalevy keskikokoisille etu- ja nelivetoisille automalleille. == Hyundai–Kia J2 == * Hyundai Coupé (RD) (1996–2001) * Hyundai Elantra (RD) (1995–2000) == Hyundai–Kia J3 == * Hyundai Coupé (GK) (2002–2008) * Hyundai Elantra (XD) (2000–2006) * Hyundai Matrix (2001–2010) * Hyundai Tucson (JM) (2004–2009) * Kia Carens (UN) (2006–2013) * Kia Cerato (LD) (2003–2008) * Kia Sportage (JE/KM) (2004–2010) == Hyundai–Kia J4 == * Hyundai Elantra (HD) (2006–2010) * Hyundai i30 (FD) (2007–2012) * Kia cee’d (ED) (2006–2012) * Kia Forte (TD) (2008–2012) == Hyundai–Kia J5 == * Hyundai Elantra (MD) (2010–2015) * Hyundai i30 (GD) (2011–2017) * Kia Carens (RP) (2012–2019) * Kia cee’d (JD) (2011–2018) * Kia Forte (YD) (2012–2018) * Kia Soul (PS) (2013–2019) == Hyundai–Kia J6 == * Hyundai Elantra (AD) (2015–) * Kia Forte (BD) (2018–) == Hyundai–Kia Eco-Car == Eco-Car-pohjalevy on kehitetty hybridi- ja sähköautomalleja varten. * Hyundai Ioniq (2016–) * Hyundai Nexo (2018–) * Kia Niro (2016–) J-pohjalevy Luokka:Autojen pohjalevyt
Hyundai Tucson

Hyundai Tucson on Hyundain vuodesta 2004 lähtien valmistama keskikokoinen crossover-tyyppinen automalli. Sen vuosina 2009–2015 valmistettua toisen sukupolven mallia myytiin useimmilla Etelä-Korean ja Pohjois-Amerikan ulkopuolisilla markkina-alueilla nimellä Hyundai ix35. Kolmas sukupolvi on ensimmäistä kertaa Tucson-niminen kaikilla markkina-alueilla. == Hyundai Tucson JM (2004–2009) == Ensimmäisen sukupolven Tucson esiteltiin vuonna 2004. Sen lähes identtinen sisarmalli on samana syksynä esitelty toisen sukupolven Kia Sportage. Japanissa Tucsonia myytiin nimellä Hyundai JM. Vuoden 2006 Euro NCAP -kolaritestistä Tucson sai tulokseksi neljä tähteä viidestä. == Hyundai Tucson LM (2009–2015) == Toisen sukupolven malli esiteltiin Hyundai ix35 -nimisenä Frankfurtin autonäyttelyssä syksyllä 2009. Tucson-mallinimi säilyi ainoastaan Etelä-Korean ja Pohjois-Amerikan markkinoilla. Vuoden 2010 Euro NCAP -kolaritestistä ix35 sai tulokseksi täydet viisi tähteä. Vuonna 2013 malli sai LED-takavalot, ja lisäksi sivuvilkut siirtyivät lokasuojista sivupeileihin. == Hyundai Tucson TL (2015–) == Kolmannen sukupolven Tucson esiteltiin Geneven autonäyttelyssä keväällä 2015. Edeltäjäänsä verrattuna se kasvoi 65 millimetriä pituudeltaan ja 30 millimetriä leveydeltään, mutta on 15 millimetriä aiempaa matalampi. Ensimmäistä kertaa mallia myydään samannimisenä kaikkialla maailmassa. Vuoden 2015 Euro NCAP -kolaritestistä Tucson sai tulokseksi täydet viisi tähteä. New Yorkin autonäyttelyssä keväällä 2018 esiteltiin kasvojenkohotuksen kokenut Tucson, joka sai uudelleenmuotoillun etupuskurin ja -säleikön sekä muutoksia takavaloihin. Sisällä kojelauta oli uusi. == Hyundai Tucson NX4 (2020–) == Neljännen sukupolven Tucson esiteltiin syyskuussa 2020. Edeltäjäänsä verrattuna sen akseliväli kasvoi 10 millimetriä. Moottorina on nelisylinterinen 1,6-litrainen bensiinimoottori, josta tarjotaan sekä sähköistämätöntä että useaa erilaista sähköistettyä malliversiota. Perusmalli on 148-hevosvoimainen pelkästään polttomoottorikäyttöinen versio, jonka yhteydessä on kuusivaihteinen manuaalivaihteisto ja vetotapana etu- tai neliveto. 48 voltin kevythybridiversion saa sekä 148- että 178-hevosvoimaisina versioina. Niissä voimansiirtona on automatisoitu kuusivaihteinen manuaalivaihteisto, jossa ei ole kytkinpoljinta, tai seitsemänportainen kaksoiskytkinvaihteisto. Vetotapana on etu- tai neliveto. Perinteisessä hybridimallissa bensiinimoottorin apuna on 59 hevosvoiman tehoinen sähkömoottori, jonka suurin yhteisteho polttomoottorin kanssa on 227 hevosvoimaa. Hybridimallissa on aina kuusiportainen automaattivaihteisto. Ladattava hybridimalli tulee markkinoille vuonna 2021. == Lähteet == == Aiheesta muualla == Tucson Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Hyundai i40

Hyundai i40 on Hyundain vuosina 2011–2019 valmistama ylemmän keskiluokan automalli, joka korvasi Euroopan markkinoilla Hyundai Sonatan. Vuoden 2011 Euro NCAP -kolaritestistä i40 sai tulokseksi täydet viisi tähteä. i40 esiteltiin Geneven autonäyttelyssä keväällä 2011 viisiovisena farmarina. Neliovisen sedanin ensiesittely oli muutamaa kuukautta myöhemmin Barcelonan autonäyttelyssä. i40 on Hyundain eurooppalaisen suunnitteluosaston Saksan Rüsselsheimissa kehittämä, ja se perustuu samalle pohjalevylle kuin edellisenä vuonna esitelty Kia Optima. Vuoden 2014 lopulla malli sai muun muassa uudelleenmuotoillun etusäleikön ja päivitetyn navigointijärjestelmän seitsemäntuumaisella kosketusnäytöllä. Toinen kasvojenkohotus tuli vuonna 2018, jolloin näkyvimmät ulkonäölliset uudistukset kohdistuivat jälleen etusäleikköön. Aiempi 1,7-litrainen dieselmoottori korvattiin uudella 1,6-litraisella. == Lähteet == == Aiheesta muualla == i40 Luokka:D-segmentin autot Luokka:2010-luvun autot
Hyundai Venue

Hyundai Venue on Hyundain vuodesta 2019 lähtien valmistama pieni crossover- tyyppinen automalli. Se sijoittuu mallistossa suuremman Hyundai Konan alapuolelle. Malli esiteltiin New Yorkin autonäyttelyssä keväällä 2019. == Lähteet == == Aiheesta muualla == Venue Luokka:J-segmentin autot Luokka:2010-luvun autot Luokka:2020-luvun autot
Rebellion (yhtye)

Rebellion on saksalainen power metal -yhtye, joka perustettiin vuonna 2001 Uwe Lulisin ja Tomi Göttlichin lähdettyä yhtyeestä Grave Digger. == Historia == Kitaristi Uwe Lulis perusti basisti Tomi Göttlich kanssa yhtyeen Rebellion vuonna 2001 välittömästi lähdettyään Grave Diggeristä . Yhtyeen ensimmäinen albumi Shakespeare's Macbeth - A Tragedy in Steel julkaistiin vuonna 2002. Levyn julkaisun jälkeen yhtye kiersi Saksassa Running Wildin lämmittelijänä. Yhtyeen toisen levyn Born a Rebel (2003) jälkeen yhtye teki festivaalikonsertteja eri puolilla Eurooppaa. Kahta ensimmäistä albumia seurasi kolme albumia käsittänyt historiallinen trilogia: Yhtyeen kolmas albumi Sagas of Iceland -The History of The Vikings volume I julkaistiin vuonna 2005, toinen osa Miklagard -The History of The Vikings volume II vuonna 2007, ja trilogian päätösalbumi Arise: From Ginnungagap to Ragnarök - The History of the Vikings Volume III vuonna 2009. Trilogia pääteema käsittelee viikinkien historiaa. Vuoden 2010 lopussa Uwe Lulis sekä Gerd Lücking (rummut) ja Simone Wenzel (kitara) lähtivät Rebellionista. Tomi Göttlich (basso) ja Michael Seifert (laulu) päättivät vuoden 2011 alussa jatkaa Rebellion yhtyettä, jonka jälkeen Oliver Geibig (kitara), Stephan Karut (kitara) ja Matthias Karle (rummut) tulivat yhtyeeseen pois lähteneiden tilalle. Miehistönvaihdoksien jälkeen lokakuussa vuonna 2012, yhtye julkaisi kuudennen levynsä Arminius, Furor Teutonicus . Yhtyeen seuraava levy Wyrd Bið Ful Aræd - The History Of The Saxons on kertoo saksilaisten historiasta . Yhtye palaa kahdeksannella levyllään debyyttilevyn Shakespe-teemaan . == Diskografia == === Studioalbumit === * * * * * * * * * === EP:t === * === Singlet === * == Lähteet == == Aiheesta muualla == * Yhtyeen kotisivut http://www.rebellion- metal.de/ Luokka:Saksalaiset metalliyhtyeet Luokka:Seulonnan keskeiset artikkelit
Hyundai Reina

Hyundai Reina on Hyundain vuodesta 2017 lähtien Kiinan markkinoille valmistama alemman keskiluokan neliovinen sedan. Sen sisarmalli on Kia Pegas. Reina esiteltiin Chongqingin autonäyttelyssä kesällä 2017. Moottorina on 1,4-litrainen bensiinimoottori ja voimansiirtona viisivaihteinen manuaalivaihteisto tai neliportainen automaattivaihteisto. == Lähteet == == Aiheesta muualla == Reina Luokka:C-segmentin autot Luokka:2010-luvun autot Luokka:2020-luvun autot
Kia Pegas

Kia Pegas on Kia Motorsin vuodesta 2017 lähtien valmistama alemman keskiluokan neliovinen sedan, jota myydään Kiinassa, Egyptissä ja Filippiineillä. Filippineillä auton nimenä on Kia Soluto. Pegasin sisarmalli on Hyundai Reina. Pegas esiteltiin Shanghain autonäyttelyssä keväällä 2017. Moottorina on 1,4-litrainen (95 hv) bensiinimoottori ja voimansiirtona viisivaihteinen manuaalivaihteisto tai neliportainen automaattivaihteisto. == Lähteet == == Aiheesta muualla == Pegas Luokka:C-segmentin autot Luokka:2010-luvun autot Luokka:2020-luvun autot
Kia K4

Kia K4 on Kia Motorsin vuodesta 2014 lähtien Kiinan markkinoille valmistama ylemmän keskiluokan neliovinen sedan. Sen sisarmalli on Hyundai Mistra. K4 esiteltiin Chengdun autonäyttelyssä syksyllä 2014. Moottorivalikoimassa ovat 1,6- (175 hv), 1,8- (146 hv) ja 2,0-litraiset (162 hv) bensiinimoottorit. Vuonna 2018 malli sai muun muassa uuden etusäleikön ja -puskurin. == Lähteet == == Aiheesta muualla == K4 Luokka:D-segmentin autot Luokka:2010-luvun autot Luokka:2020-luvun autot
Hyundai Mistra

Hyundai Mistra on Hyundain vuodesta 2013 lähtien Kiinan markkinoille valmistama ylemmän keskiluokan neliovinen sedan. Sen sisarmalli on Kia K4. Mistra esiteltiin konseptiautona Shanghain autonäyttelyssä keväällä 2013. Tuotantoversion markkinoilletulo ajoittui saman vuoden loppuun. Moottorivalikoimassa olivat aluksi 1,8- (143 hv) ja 2,0-litraiset (155 hv) bensiinimoottorit. Myöhemmin valikoima täydentyi turboahdetulla 1,6-litraisella. Vuonna 2017 Mistra sai muun muassa uuden etusäleikön ja -puskurin. == Lähteet == == Aiheesta muualla == Mistra Luokka:D-segmentin autot Luokka:2010-luvun autot Luokka:2020-luvun autot
Benjamin Schmolck

Benjamin Schmolck (21. joulukuuta 1672 Brauchitzdorf (nyk. Chróstnik) – 12. helmikuuta 1737 Schweidnitz (nyk. Šwidnica)) oli saksalainen luterilainen pappi ja virsirunoilija. Opintojensa jälkeen hän toimi isänsä saarna- apulaisena, papiksi hänet vihittiin vuonna 1702 ja toimi pappina Schweidnitzissä. 1730 hän sai halvauskohtauksen, joka sitten vaikeutti hänen työtään, ja hän piti viimeisen saarnansa 1735. Schmolck on pietismin ajan keskeisiä virsirunoilijoita ja hänen virsiään leimaa perinteiset pietismin kielikuvat. Hän on sanoittanut lähes 1 200 virttä, joista kuusi on nykyisessä Suomen evankelis-luterilaisen kirkon suomenkielisessä virsikirjassa. * 3 Hoosianna! huudetaan (Hosianna! Davids Sohn, suom. Elias Lönnrot 1886, uud. suom. Pekka Kivekäs ja virsikirjakomitea 1984) * 41 Jeesus, nimi verraton (Jesus soll die Losung sein, suom. Elias Lönnrot 1874) * 98 Jo nousit haudastasi, oi voitonsankari (Ich geh’ zu deinem Grabe, suom. Julius Krohn 1880) * 215 Oi armon merta ihmeellistä (Du unerforschlich Meer der Gnaden, suom. Elias Lönnrot 1874, uud. Anna-Maija Raittila 1984) * 387 Herraamme aina luottaa saa (Was Gott tut, das ist wohlgetan, suom. Elias Lönnrot 1874, uud. virsikirjakomitea 1937) * 623 Taivaaseen käy matkamme (Himmelan geht unsre Bahn, suom. Elias Lönnrot 1874, uud. virsikirjakomitea 1937, 1984) == Lähteet == Luokka:Vuonna 1672 syntyneet Luokka:Vuonna 1737 kuolleet Luokka:Saksalaiset virsirunoilijat Luokka:Saksalaiset papit
Inger Ehrström

Inger Margareta Ehrström (9. heinäkuuta 1919 Helsinki – 13. syyskuuta 2010 Ekerö, Ruotsi) oli suomalainen diplomiekonomi ja Mercantor-lehden päätoimittaja. ==Henkilöhistoria== Inger Ehrströmin vanhemmat olivat säveltäjä, musiikkikirjailija Otto Jarl Sigurd Ehrström ja Alice Enckell. Hänellä oli kaksi ottolasta. Ehrström tuli ylioppilaaksi 1937 ja valmistui diplomiekonomiksi 1941. Hän oli Taloudellisen tiedotustoimiston palveluksessa 1946–1960, Industritidningenin toimitussihteeri 1947–1960 sekä Mercatorin toimittaja vuodesta 1960 ja päätoimittaja 1966–1971. Hän osallistui myös muun muassa kotimaisten ja kansainvälisten naisjärjestöjen, suomenruotsalaisten kansankäräjien sekä RKP:n toimintaan ja oli Kauniaisten kauppalan- ja kaupunginvaltuuston jäsen.Kuka kukin on (Aikalaiskirja) 1978, s. 115 (Viitattu 23.6.2019)Geneanet: Inger Margaretha Ehrström (Viitattu 23.6.2019) == Julkaisuja== * Svenska Kvinnobörbundet 75 år, 1982 ==Lähteet== Luokka:Suomalaiset päätoimittajat Luokka:Suomen ruotsalaisen kansanpuolueen poliitikot Luokka:Kauniaisten kaupunginvaltuutetut Luokka:Vuonna 1919 syntyneet Luokka:Vuonna 2010 kuolleet
Soul Kitchen (kappale)

Soul Kitchen on yhdysvaltalaisen rockyhtyeen The Doorsin kappale yhtyeen eponyymiltä esikoisalbumilta The Doors (1967). Kappale on kunnianosoitus soul food -ravintolalle nimeltä Olivia’s, jossa Jim Morrison söi. Ravintola sijaitsee 2618 Main Streetillä Santa Monicassa Kaliforniassa. Morrison pysyi ravintolassa usein yli sulkemisajan jolloin omistajat joutuivat poistamaan hänet ravintolasta. Tämän takia kappaleessa esiintyy lauseita kuten ”let me sleep all night, in your soul kitchen” (). ==Lähteet== Luokka:The Doorsin kappaleet Luokka:Vuoden 1967 kappaleet
Shakespeare’s Macbeth – A Tragedy in Steel

Shakespeare's Macbeth - A Tragedy in Steel on saksalaisen power metal -yhtye Rebellionin debyyttialbumi, joka julkaistiin 25. maaliskuuta 2002. Konseptialbumin sanoitukset perustuvat William Shakespearen kirjoittamaan näytelmään Skotlannin kuninkaasta Macbethista . Levyn tuotti ja miksasi yhtyeen kitaristi Uwe Lulis . == Kappaleet == Kappaleet: #Introduction (2:31) #Disdaining Fortune (4:59) #The Prophecy (5:30) #Husbandry in Heaven (13:11) #The Dead Arise (8:29) #Evil Speaks (4:06) #Letters of Blood (4:22) #Revenge (6:18) #Claws of Madness (8:01) #Demons Rising (7:49) #Die With Harness on Your Back (6:12) == Kokoonpano == * Michael Seifert (laulaja) * Uwe Lulis (kitara) * Björn Eilen (kitara) * Tomi Göttlich (bassokitara) * Randy Black (rummut) == Lähteet == == Aiheesta muualla == * * Luokka:Saksalaiset metallialbumit Luokka:Vuoden 2002 albumit
Finnish Esports League

Finnish Esports League eli FEL (Suomen Elektronisen Urheilun Liiga Oy) on kilpapeliturnauksien järjestämiseen erikoistunut yhtiö, joka järjestää turnauksia Suomessa. FELin turnausten otteluita on lähetetty suoratoistopalvelu Twitchissä FELin omalla kanavalla, sekä lisäksi myös muiden kilpapelaamista lähettävien organisaatioiden kanavilla. FEL järjestää tai on järjestänyt turnauksia muun muassa peleistä Counter Strike: Global Offensive, FIFA 17, FIFA 18, Hearthstone, NHL 17, NHL 18, Overwatch ja Rainbow Six Siege. ==Kilpailut== FEL on järjestänyt eri kilpapelaamisen liigoja sekä turnauksia. Säännöllisimmin on järjestetty Counter Strike -liigaa, jossa on kilpailtu kahdesti vuodessa FELin perustamisesta lähtien. Hearthstone-liigaa on pelattu viimeksi loppuvuodesta 2018. ==Liigat== ===CS-liiga=== Syksy 2016 Voittaja: Findictus Kevät 2017 Voittaja: Conquer Gaming Syksy 2017 – 12 000 EUR Voittaja: HAVU Gaming Kevät 2018 – 10 000 EUR Voittaja: HAVU.PHZ Syksy 2018 – 10 000 EUR Voittaja: HAVU Kevät 2019 – 20 000 EUR ===HS-liiga=== Syksy 2016 Voittaja: Sauli “zumpp” Rinta-aho Kevät 2017 Voittaja: Sauli “zumpp” Rinta-aho Syksy 2017 – 1000 EUR Voittaja: Niilo ”Drafkunex” Koivu Kevät 2018 – 800 EUR Voittaja: Aleksi ”Wampie” Majander ===Overwatch Cup=== Overwatch Cup 2019 – 10 000 EUR Voittaja - Team Gigantti ===R6-liiga=== R6-liiga 2019 – 2 500 EUR ==Turnaukset== ===FIFA=== FIFA 17 -turnaus Voittaja: Anton ”Anzinho8” Korvenaho FIFA 18 -turnaus – 500 EUR Voittaja: Joona ”Krompe” Vaajala ===NHL=== NHL 17 -turnaus Voittaja: Erik “Eki” Tammenpää NHL 18 -turnaus – 500 EUR Voittaja: Erik “Eki” Tammenpää ===Overwatch=== King of Nordic 2016 – palkinto: 5000 USD Voittaja: Ninjas in Pyjamas ==Media== FELin kilpasarjoja on lähetetty Twitch- suoratoistopalvelussa FELin omalla kanavalla sekä Elisa Viihde Sport -televisiokanavalla ja sen omalla Twitch-kanavalla. Luokka:Suomalaiset elektronisen urheilun järjestöt Luokka:Elektronisen urheilun sarjat
Philipp Friedrich Hiller

Philipp Friedrich Hiller (6. tammikuuta 1699 Mühlhausen an der Enz – 24. huhtikuuta 1769 Steinheim) oli saksalainen runoilija ja luterilainen pappi. Hiller valmistui maisteriksi Tübingenissä 1720. Papiksi hän valmistui 1724 ja aloitti työnsä Brettachissa ja kotiseudullaan Mühlhausen an der Enzissä ja Steinheim bei Heidenheimissa. 1736 hänestä tuli kotikaupunkinsa pappi. Parin vuoden kuluttua hän joutui luopumaan seurakuntavirastaan, koska hänen äänensä heikkeni ja hän saattoi puhua vain hiljaisella äänellä. Niinpä hän keskittyi kirjoittamaan hartauskirjallisuutta ja teki sielunhoitotyötä kirjeiden välityksellä. Hiller oli württenbergiläisen pietismin kannattaja ja arvostettu ”pietismin isä”. Häntä on kutsuttu schwäbiläiseksi Paul Gerhardtiksi, hän on kirjoittanut kaikkiaan 1073 virttä. 1730-luvulla hän oli alkanut kirjoittaa hengellisiä runoja ja hän muokkasi Johann Arndtin tunnetun hartauskirjan Paradisgärtelein (Paratiisin Yrttitarhasta)” rukouksia runo- tai virsimuotoon ja julkaisi niitä kahdessa kokoelmassa Geistliches Liederkästlein zum Lobe Gottes: bestehend aus 732 kleinen Oden über so viel biblische Sprüche, Kindern Gottes zum Dienst aufgesetzt; in 2 Theilen. Se ilmestyi 1762–1767. Kummassakin osassa on vuosikerrallinen päivittäisiä hartaustekstejä runomuodossa ja enimmillään virsiä oli yli 2000. Suomen evankelis-luterilaisen kirkon virsikirjassa on viisi hänen kirjoittamaansa virttä. * 9 Kristus tulee, kuningas (Sieh, dein König kommt zu dir!) * 275 Mä elän laupeudesta (Ich lebe von Barmherzigkeit) * 309 Nyt vielä etehesi (Die Gnade sei mit allen) * 363 Kuin mainen kulta puhdistuu (Im Feuer wird das Gold bewährt) * 526 Oi Isä, vanhuudessa Ruotsin kirkon virsikirjassa on yksi hänen kirjoittamansa virsi * 454 Kun piikkikruunuasi, oi Jeesus muistelen (Denk ich den Dornenkrone) == Lähteet == == Kirjallisuutta == * Werner Raupp (Ed.): Gelebter Glaube. Erfahrungen und Lebenszeugnisse aus unserem Land. Ein Lesebuch, Metzingen/Württ.: Ernst Franz-Verlag 1993, p. 136–144, 387–388 (Introduction, Source material, Lit.). Luokka:Vuonna 1699 syntyneet Luokka:Vuonna 1769 kuolleet Luokka:Saksalaiset runoilijat Luokka: Saksalaiset virsirunoilijat Luokka:Saksalaiset papit
Born a Rebel

Born a Rebel on saksalaisen power metal -yhtyeen Rebellionin levy, joka julkaistiin 28. huhtikuuta 2003. Levyn sanoitukset keskittyvät Rebellionin muista levyistä poiketen perinteisempiin heavy metal sanoituksiin kuten moottoripyöriin ja sotaan. Levy on yhtyeen levyistä ainut, joka ei ole konseptialbumi. == Kappaleet == #Born a Rebel (4:05) #Adrenalin (3:40) #One for All (5:11) #Word Is War (4:44) #Dragons Fly (3:59) #Queen of Spades (5:25) #Iron Flames (6:16) #Through the Fire (5:37) #Devils Child (5:40) #Meet Your Demon (3:36) #Power of Evil (5:11) == Kokoonpano == * Michael Seifert (laulaja) * Uwe Lulis (kitara) * Björn Eilen (kitara) * Tomi Göttlich (bassokitara) * Randy Black (rummut) * Jörg Kuhlmann (kosketinsoittimet, kappale 7) == Lähteet == == Aiheesta muualla == * * Luokka:Saksalaiset metallialbumit Luokka:Vuoden 2003 albumit
Ohrajauho

Ohrajauho on ohran jyvistä valmistettua harmaata täysjyväjauhoa, jossa on runsaasti kivennäisaineita, ravintokuitua ja vitamiineja. Sitä käytetään muihin jauhoihin sekoitettuna blinien, krokettien, ohukaisten, pannukakkujen, perunalimppujen, rieskojen, sekaleipien, vanukkaiden ja vellien valmistuksessa sekä sakeuttamiseen.Turtia s. 383. Ohrajauhoa käytetään monien leipätuotteiden jauhoseoksissa voimakkaan makunsa vuoksi ja siksi, että se on Suomessa kasvatetuista viljoista eniten rautaa sisältävä.Lehmusoksa s. 168. Ohrajauhoja on käytetty rieskojen leivontaan eri puolilla Suomea vallitsevien vaihtelevien perinteiden mukaan. Rieskalla voidaan tarkoittaa happamatonta, ohutta leipää, tai limppumaista hiivalla kohotettua leipää. Joidenkin rieskojen leivontaan ei ole käytetty muita jauhoja kuin ohrajauhoja. Lestyohrajauhoa käytetään ruokaleipiin, ohukaisiin ja puuroihin. Sen koostumus vastaa ydinvehnäjauhoa. Lestyjauho tarkoittaa jyvän sisäosasta jauhettua hienoa jauhoa. Rieskaohrajauho on rieskojen ja muiden leipien leipomiseen tarkoitettu voimakasarominen jauhotyyppi, jossa on mukana tavallista enemmän jyvien kuorikerroksia, jotka tekevät siitä tavallista ohrajauhoa tummempaa. Ohratärkkelys on suurustamiseen käytettävää ohran jyvistä erotettua tärkkelystä, joka tekee ruoan kuohkeaksi, mutta ei venyväksi. Koska se samentaa seoksen, sitä ei lisätä kirkkaisiin ruokiin, vaan maitopohjaisiin kastikkeisiin ja keittoihin. Leivontaan sitä voi käyttää joko muiden jauhojen seassa tai sellaisenaan esimerkiksi kuivakakkuihin, kääretorttuihin ja pikkuleipiin.Turtia s. 383–384. ==Katso myös== * Ohrasuurimo * Talkkuna ==Lähteet== * * ===Viitteet=== Luokka:Viljatuotteet Luokka:Ruoka-ainekset
Ohrasuurimo

Ohrasuurimo eli arkikielessä ohraryyniTurtia s. 560. on tehty ohran jyvistä, joista on poistettu kuoren uloimmat osat. Suurimot ovat joko kokonaisia tai rikottuja.Turtia s. 383. Kokonaisten suurimoiden kypsentäminen kestää uunissa 2–3 tuntia, mutta esikypsytetyt ovat syömiskelpoisia noin tunnissa. Kokonaisia suurimoita voidaan tarjota pääruoan lisäkkeenä riisin tapaan tai käyttää keittojen, laatikoiden, patojen, piirakoiden ja puurojen ainesosana. Rikotut suurimot kypsyvät hieman yli puolessa tunnissa. Niitä käytetään laatikoihin, lisäkkeeksi, piirakoihin, puuroihin, risottoihin ja täytteisiin. Rikottuja ohrasuurimoita on saatavissa myös esikypsytettyinä. Ohrahelmet ovat pyöreiksi hiottuja kokonaisia ohrasuurimoita.Lehmusoksa s. 168. Niitä käytetään etenkin riisin tapaan, mutta ne soveltuvat käytettäviksi samoin kuin kokonaiset ohrasuurimot. Ohrahiutaleet ovat esikypsennettyjä ja litistettyjä kokonaisia tai rikottuja ohrasuurimoita. Niitä käytetään puuroihin ja leipätaikinoihin. Ohrarakeet ovat tasakokoisia rikottuja ohrasuurimoita. ==Lähteet== * * ===Viitteet=== Luokka:Viljatuotteet Luokka:Ruoka-ainekset
Lestyjauho

Lestyjauho on viljan jyvän ytimestä jauhettua hienoa ydinjauhoa, jossa ei ole mukana leseitä eikä alkiota, ja josta karkeat osat on seulottu erilleen. Koska jyvät ovat enemmän kuorittuja eli sisältävät vähemmän kuoriosia, lestyjauhossa on vähemmän vitamiineja, valkuaisaineita ja suoloja kuin kuorineen jauhetuissa karkeammissa jauhoissa. Sen sijaan ne ovat helpommin vatsassa sulavia. Sana ’lesty’ on lestä-verbin partisiippimuoto vastaavasti kuin pesty-sana liittyy pestä-verbiin. Lestyjauhot eli lestyt jauhot on nimityksenä alkuaan tunnettu lähinnä itämurteissa. Verbi ’lestä’ tarkoittaa sekä ’kuoria jyviä’ että ’puhdistaa, seuloa jauhoja’. Lesty-sanaa on käytetty myös lestyjauhon synonyyminä eli merkityksessä ’jyvän ytimestä valmistettu jauho tai suurimo’. Tällöin eri viljalajeista on saatu esimerkiksi ohra-, ruis- tai vehnälestyjä. ==Lähteet== Luokka:Ruoka-ainekset Luokka:Viljatuotteet
Ohratärkkelys

Ohratärkkelys on ohran jyvistä erotettua tärkkelystä. Sitä käytetään muun muassa panimo-, juoma- ja elintarviketeollisuudessa, paperin, kartongin ja pakkausmateriaalien valmistuksessa sekä kotoisessa ruoanvalmistuksessa. Suomessa Ilmajoella sijaitseva Altian omistama Koskenkorvan tehtaat on maailman ainoa ohrasta tärkkelystä valmistava tuotantolaitos. Ruoanlaitossa ohratärkkelystä käytetään suurustamiseen, jolloin se tekee ruoasta kuohkeaa, mutta ei venyvää. Koska ohratärkkelys samentaa seoksen, sitä ei juuri käytetä kirkkaissa ruoissa, vaan maitopohjaisissa keitoissa ja kastikkeissa sekä leivonnassa ja mureketaikinoissa. Leivonnassa tällainen tärkkelysjauho korvaa osan vehnäjauhosta. Pelkkää ohratärkkelystä jauhona käyttämällä voi leipoa onnistuneita pikkuleipiä, kuivakakkuja ja kääretorttuja. ==Katso myös== *Ohrajauho *Ohrasuurimo ==Lähteet== Luokka:Viljatuotteet
Sagas of Iceland – The History of the Vikings Volume I

Sagas of Iceland -The History of The Vikings volume I on saksalaisen power metal -yhtyeen Rebellionin levy, joka julkaistiin 30. toukokuuta 2005. Konseptialbumi on ensimmäinen osa kolme albumia käsittävää trilogiaa, jonka teemana on viikinkien historia. Sanoituksien innoittajana ovat muinaiset norjalaiset saagat ja muut tarinat, kuten Adam von Bremenin kirkon historia. Levyllä Gerd Lücking korvasi rummuissa yhtyeestä lähteneen Randy Blackin. Levyn on tuottanut ja miksannut Uwe Lulis. Kansitaiteen on tehnyt Thomas Eberhart. == Kappaleet == #In Memorandum Lindisfarnae (1:45) #Ynglinga Saga (To Odin We Call) (7:12) #The Sons of the Dragon Slayer (Blood Eagle) (4:21) #Ragnhild's Dream (4:33) #Harald Harfager (6:36) #Eric the Red (5:57) #Freedom (The Saga of Gang Hrolf) (4:48) #Treason (5:28) #Sword in the Storm (The Saga of Earl Hakon, Protector of Norway) (5:02) #Blood Rains (The Saga of King Olaf Trygvason) (4:27) #Ruling the Waves (5:01) #Canute the Great (The King of Danish Pride) (4:03) #Harald Hadrade (4:19) == Kokoonpano == * Michael Seifert (laulaja) * Uwe Lulis (kitara) * Björn Eilen (kitara) * Tomi Göttlich (bassokitara) * Gerd Lücking (rummut) == Arvostelut == * Imperiumi: 6½/10 == Lähteet == == Aiheesta muualla == * * Luokka:Saksalaiset metallialbumit Luokka:Vuoden 2005 albumit
Pekka Kivekäs

Pekka Kivekäs (s. 21. huhtikuuta 1937 Kemi) on suomalainen lehtori ja virsirunoilija. Nykyisessä Suomen evankelis-luterilaisen kirkon virsikirjassa on viisi hänen kirjoittamaansa virttä. Tämän lisäksi hän oli nykyisen virsikirjan virsikirjakomitean runoilija-avustajana ja osallistui siten monien virsien muokkaamiseen. Kivekäs oli jäsenenä Ruotsin kirkon virsikirjan suomennostyöryhmän runoilijajäsenenä vuosina 1994–2000, ja hän on kääntänyt tai muokannut 183 virttä Ruotsin kirkon suomenkieliseen virsikirjaan. Kivekäs on ollut myös jäsenenä toimituskunnissa, jotka ovat valmistelleet ja julkaisseet kaksi kokoelmaa uusia virsiä (Uusia virsiä 2008 ja Uusia virsiä 2009). Molemmissa kokoelmissa on hänen kirjoittamiaan tai kääntämiään virsiä. Opetusuransa Kivekäs teki vantaalaisessa Simonkylän koulussa ja lukiossa, jossa hän toimi vuosituhannen vaihteeseen saakka uskonnon lehtorina ja opinto- ohjaajana. Pekka Kivekäs sai Suomen evankelis-luterilaisen kirkon vuoden 2019 Kirkon kulttuuripalkinnon yhdessä kuvataiteilija Annukka Laineen kanssa. Pekka Kivekkään kirjoittamat virret Suomen evankelis-luterilaisen kirkon virsikirjassa: * 55ː1–2, 4–6 "Jäi taakse vuori kirkastuksen" * 175 "Seurakunta koolla on" * 417 "Jeesus, askeleesi" * 591 "Uudet taivaat, uudet maan" * 961 "Laulan, koska herätit minut kuolemasta" == Lähteet == Luokka:Suomalaiset virsirunoilijat Luokka:Suomalaiset opettajat Luokka:Suomen evankelis- luterilaisen kirkon papit Luokka:Vuonna 1937 syntyneet Luokka:Elävät henkilöt
Savonlinnan pääterveysasema

Savonlinnan pääterveysasema on Savonlinnaassa toimiva julkisen palvelun terveysasema. Se on avoinna arkisin kello 7.30-15.30. Terveyspalvelujen tuottamisesta vastaa vuonna 2007 perustettu Itä-Savon sairaanhoitopiirin kuntayhtymä (Sosteri). Terveysaseman aukioloaikojen ulkopuolella eli iltaisin, öisin ja viikonloppuisin Savonlinnassa voi hakeutua kiireellisistä hoitoa tarvitessaan Savonlinnan keskussairaalan Päivystyspoliklinikalle (Keskussairaalantie 6, Savonlinna). Savonlinnan pääterveysasemalle on vuodesta 2017 lähtien suunniteltu uudistiloja, jotka sijaitsisivat Savonlinnan keskussairaalan yhteydessä. Uuden keskussairaalan länsipäätyyn liittyvän pääterveysaseman rakentaminen on suunniteltu alkavaksi syksyllä 2019. Uudisrakennuksen kustannusarvio on 20,5 miljoonaa euroa ja sen valmistumista odotellaan vuoden 2021 aikana. ==Lähteet== ==Aiheesta muualla== *Savonlinnan pääterveysaseman opaskartta (sosteri.fi) Luokka:Savonlinnan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Itä-Savon sairaanhoitopiiri
LP (Elias Gouldin albumi)

LP on suomalaisen laulaja-lauluntekijä Elias Gouldin 7. kesäkuuta 2019 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan 19. sijalle. Albumi oli kesäkuussa viikolla 25 Radio Helsingin viikon albumina. == Kappaleet == == Lähteet == == Aiheesta muualla == * LP-albumi Discogs-sivustolla Luokka:Vuoden 2019 esikoisalbumit Luokka:Suomalaiset popalbumit
Monterey Jack

Monterey Jack, lyhennettynä Jack, on valkoinen ja puolikova lehmänmaidosta valmistettu yhdysvaltalainen juusto. Se on tunnettu miedosta aromista ja lievästä makeudesta. ==Alkuperä== Varhaiset tiedot Monterey Jack -juuston alkuperästä pohjautuvat 1700-luvun Montereyn alueen fransiskaanimunkkien valmistamista juustoista. Nimen Jack-osa on peräisin kalifornialaiselta liikemieheltä David Jackilta, joka myi juustoa tuotenimellä Jack's Cheese. Myös liikemies Andrew Moleran meijerin valmistama Monterey Jack oli suosittua Kalifornian Big Surin alueella. ==Käyttö== Miedon aromin ja hyvän sulamislaadun vuoksi Monterey Jack -juustoa käytetään burritoissa, pizzoissa ja grillatuissa juustovoileivissä. Se soveltuu migreenistä kärsiville, koska mahdollista päänsärkyä aiheuttavan tyramiinin määrä on pieni. ==Muunnelmat== Tunnettuja Monterey Jack -juuston muunnelmia ovat esimerkiksi Dry Jack- ja Pepper Jack -juustot, joista Pepper Jack sisältää chiliä, paprikaa ja rosmariinia. Dry Jack on kovetettua juustoa. ==Lähteet== Luokka:Lehmänmaitojuustot Luokka:Yhdysvaltalaiset juustot
Tuomo Nikkola

Tuomo Nikkola (s. 1947 Raudaskylä, Ylivieska) on suomalainen kanttoriurkuri, musiikin ja yksinlaulun opettaja. Hän on saanut kirkon sävellyspalkinnon vuosina 1983 ja 1990. Useita hänen sävellyksiään päätyi virsikirjaan. Niistä suurin osa on virsikirjan Jumalanpalvelus-liitteessä. == Lähteet == Luokka:Suomalaiset säveltäjät Luokka:Suomalaiset kanttorit Luokka:Suomalaiset urkurit Luokka:Suomalaiset musiikkipedagogit Luokka:Vuonna 1947 syntyneet Luokka:Elävät henkilöt
Juhani Haapasalo

Juhani Haapasalo (s. 1950) on suomalainen säveltäjä ja liturgisen soiton lehtori. Useita hänen sävellyksiään on päätynyt virsikirjaan, joista kaikki on virsikirjan Jumalanpalvelus-liitteessä. == Lähteet == Luokka:Vuonna 1950 syntyneet Luokka:Suomalaiset säveltäjät Luokka:Elävät henkilöt
Kirsi Ukkonen

Kirsi Ukkonen (o.s. Virtanen) (s. 19. heinäkuuta 1966) on uransa lopettanut suomalainen pesäpalloilija. Ukkonen debytoi Ikaalisten Tarmon joukkueessa kaudella 1983. Hän pelasi koko 14-vuotisen uransa Tarmon riveissä voittaen neljä kultaa, yhden hopeamitalin ja kaksi pronssia. 256 pelatun ottelun saldo oli 193 lyötyä ja 276 tuotua juoksua sekä 1061 kärkilyöntiä. Ukkonen pelasi kahdesti Itä-Länsi ottelussa ja kerran Liitto-Lehdistö ottelussa. == Saavutukset == === Pelaajana === * 3 SM-kultaa: 1985, 1986, 1987 * 1 SM-hopea: 1984 * 2 SM-pronssia: 1989, 1990 * 2 Itä–Länsi-ottelua: 1985, 1987 * 1 Liitto–Lehdistö-ottelu: 1987 == Lähteet == Luokka:Vuonna 1966 syntyneet Luokka:Suomalaiset pesäpalloilijat Luokka:Elävät henkilöt
Johann Schop

Johann Schop (noin 1590 Hampuri – 1667 Hampuri) oli saksalainen viulisti ja säveltäjä, joka toimi hovimuusikkona ja kapellimestarina Wolfenbüttelissa, Kööpenhaminassa ja Hampurissa. == Elämä ja työ == Vuonna 1614 Schopista tuli Wolfenbüttelin hovikapellin muusikko. Hän soitti viulua, luuttua, trumpettia ja sinkkiä. Vuonna 1615 hän siirtyi Kööpenhaminaan, kuningas Kristian IV hoviin muusikoksi, mutta joutui 1619 lähtemään sieltä ruton leviämistä pakoon. Hän toimi Iburgissa ja palasi takaisin Hampuriin, kaupungin raadin muusikoksi 1621 ja työskenteli myöhemmin Hampurin Jacobn kirkon urkurina. Hän matkusti Heinrich Schützin kanssa 1634 Kööpenhaminaan kruununprinssi Kristianin häihin, ja häntä yritettiin saada jäämään Kööpenhaminan hoviin, mutta yritys ei onnistunut, vaan hän jatkoi työtään Hampurissa kuolemaansa saakka. Schop oli ensimmäisiä laajasti tunnettuja viuluvirtuooseja. Hän oli paljon käytetty ja hyvin palkattu viulusolisti. Hän oli myös säveltäjä. Hän sävelsi lukuisia konserttoja ja etenkin hänen hengelliset konserttonsa olivat suosittuja. Hän kirjoitti myös yksinkertaisia virsikoraaleja, etenkin virsirunoilija Johann Ristin kirjoittamiin virsiin. Niistä tunnetuimpia ovat teksteihin Werde munter, mein Gemüthe ja Wach auf, mein Geist, erhebe dich (O Ewigkeit, du Donnerwort) tehdyt sävelmät. Johann Sebastian Bach on käyttänyt Schopin koraaleja lukuisissa kantaateissaan ja urkuteoksissaan. Niistä tunnetuin on kenties kantaaii BWV 147 Herz und Mund und Tat und Leben Scheinin koraali Johan Ristin virteen Werde munter, mein Gemüthe on Suomen ev. lut.kirkon virsikirjassa yhteensä 17 virren tai kirkollisten toimitusten laulun sävelmänä. Usein se liitetään Martin Opitzin virteen ”Kristus, valo valkeuden” (virsi 536). Se on myös Ruotsin kirkon virsikirjassa viiden virren sävelmänä, joista yhdessä virressä, virsi 194 Onni, riemu, Jeesus, anna on Johann Ristin kirjoittama teksi "Hilf, Herr Jesu, lass gelingen, dad neue Jahr gehr an" Pekka Kivekkään käännöksenä. == Lähteet == Luokka:Vuonna 1590 syntyneet Luokka:Vuonna 1667 kuolleet Luokka:Saksalaiset kapellimestarit Luokka:Saksalaiset viulistit Luokka:Saksalaiset säveltäjät
Boën-sur-Lignon

Boën-sur-Lignon on kunta Keski-Ranskassa Loirein departementissa Auvergne- Rhône-Alpesin alueella. Se sijaitsee Lignon du Forez-joen varrella, joka on Loiren sivujoki. Kunnan nähtävyyksiä on 1700-luvulta peräisin oleva linna Château de Chabert, jossa toimii nykyään Forezin seudun viiniviljelymuseo Musée des Vignerons du Forez.Criterium du Dauphine 2019 ==Lähteet== ==Aiheesta muualla== Luokka:Loiren kunnat
Rullalautailu kesäolympialaisissa 2020 – naisten katukilpailu

Naisten rullalautailun katukilpailu Tokion 2020 kesäolympialaisissa kilpailtiin 26. heinäkuuta 2021 Ariake Urban Sports Parkissa, Tokiossa. Kilpailuun osallistui 20 urheilijaa. ==Karsinnat== Olympiaturnaukseen pääsi 20 urheilijaa. Yksi paikka oli varattu isäntämaa Japanille. Kolme paikkaa jaettiin maailmanmestaruuskilpailujen 2020 perusteella. Loput 16 paikkaa jaettiin rankingien perusteella. Rankingit julkaistiin 30. kesäkuuta 2021. Yhdestä maasta sai osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021. Karsintatapa Ajankohta Paikat Urheilijat Isäntämaa ~~1~~ MM-kilpailut 2020 31. toukokuuta – 6. kesäkuuta 2021 3 Ranking 30. kesäkuuta 2021 16 Käyttämätön maapaikka 1 ==Lähteet== Luokka:Rullalautailu kesäolympialaisissa 2020 Luokka:Naisten urheilu
Minna Vienola

Minna Vienola (o.s. Marjamäki) (s. 8. toukokuuta 1969) on uransa lopettanut suomalainen pesäpalloilija. Vienola debytoi naisten SM-sarjassa kaudella 1983 Ikaalisten Tarmon riveissä. Hän edusti Tarmoa yhtäjaksoisesti vuoteen 1990 ja siirtyi sitten vuodeksi Hyvinkään Tahkoon. Hyvinkäältä hän palasi vuoden jälkeen vielä yhdeksi vuodeksi Ikaalisiin ennen siirtymistään kaudelle 1993 Ylihärmän Junkkareihin. Siellä hän pelasi Superpesistä yhtäjaksoisesti vuoteen 1998 asti ennen lopettamistaan. Vienola teki paluun Ylihärmän joukkueeseen kaudelle 2006 jonka jälkeen lopetti pelaajauransa toistamiseen. Minna Vienola pelasi SM-sarjassa ja Superpesiksessä kaikkiaan 346 ottelua, joissa syntyi 663 lyötyä ja 293 tuotua juoksua. Sisäpelissä hänen roolinsa oli nimenomaan vaihto- ja kotiutuslyöjä. Ulkopelissä Vienola toimi uransa alkuvuosina Tarmossa lukkarina. Pesispörssissä Vienola löytyy 2047.3 pisteellä sijalta kuusi. Vienola valittiin seitsemän kertaa Itä-Länsi otteluun ja kuudesti Liitto-Lehdistö otteluun. Pelaajakortti http://www.pesis.fi/pesis- info/historia/pelaajakortit/pelaajakortit-naiset/?haku=Minna+Vienola == Saavutukset == === Pelaajana === * 4 SM-kultaa: 1985, 1986, 1987, 1991 * 1 SM- hopea: 1984 * 2 SM-pronssia: 1989, 1990 * 7 Itä–Länsi-ottelua: 1985, 1968, 1987, 1989, 1990, 1993, 1994 * 6 Liitto–Lehdistö-ottelua: 1984–1988, 1990 == Lähteet == Luokka:Vuonna 1968 syntyneet Luokka:Suomalaiset pesäpalloilijat Luokka:Elävät henkilöt
Rullalautailu kesäolympialaisissa 2020 – miesten puistokilpailu

Miesten rullalautailun puistokilpailu Tokion 2020 kesäolympialaisissa kilpaillaan 5. elokuuta Ariake Urban Sports Parkissa, Tokiossa. Kilpailuun osallistuu 20 urheilijaa. ==Karsinnat== Olympiaturnaukseen pääsee 20 urheilijaa. Yksi paikka on varattu isäntämaa Japanille. Kolme paikkaa jaetaan maailmanmestaruuskilpailujen 2020 perusteella. Loput 16 paikkaa jaetaan rankingien perusteella. Rankingit julkaistaan 30. kesäkuuta 2021. Yhdestä maasta saa osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021. Karsintatapa Ajankohta Paikat Urheilijat Isäntämaa 1 MM–kilpailut 2021 14.–20. kesäkuuta 2021 3 Ranking 30. kesäkuuta 2021 16 ==Lähteet== Luokka:Rullalautailu kesäolympialaisissa 2020
Rullalautailu kesäolympialaisissa 2020 – naisten puistokilpailu

Naisten rullalautailun puistokilpailu Tokion 2020 kesäolympialaisissa kilpaillaan 4. elokuuta Ariake Urban Sports Parkissa, Tokiossa. Kilpailuun osallistuu 20 urheilijaa. ==Karsinnat== Olympiaturnaukseen pääsee 20 urheilijaa. Yksi paikka on varattu isäntämaa Japanille. Kolme paikkaa jaetaan maailmanmestaruuskilpailujen 2020 perusteella. Loput 16 paikkaa jaetaan rankingien perusteella. Rankingit julkaistaan 30. kesäkuuta 2021. Yhdestä maasta saa osallistua korkeintaan kolme urheilijaa. Kilpailijaluettelo julkaistiin 9. kesäkuuta 2021. Karsintatapa Ajankohta Paikat Urheilijat Isäntämaa ~~1~~ 0 MM–kilpailut 2020 14.–20. kesäkuuta 2021 4 Ranking 30. kesäkuuta 2021 16 ==Lähteet== Luokka:Rullalautailu kesäolympialaisissa 2020 Luokka:Naisten urheilu
Kia Optima

Kia Optima on Kia Motorsin vuodesta 2000 lähtien valmistama ylemmän keskiluokan automalli, joka korvasi Kia Clarusin. Sen kahta ensimmäistä sukupolvea myytiin Euroopassa ja Kanadassa nimellä Kia Magentis. == Kia Optima MS (2000–2006) == Ensimmäisen sukupolven Optima oli uudelleennimetty Hyundai Sonata, ja autot erosivat toisistaan lähinnä erilaisen keulailmeen osalta. Malli tuli myyntiin Euroopassa vuonna 2002 Kia Magentis -nimisenä. Vuonna 2002 Optima sai uudenmalliset ajovalot ja etusäleikön. == Kia Optima MG (2005–2010) == Toisen sukupolven mallia myytiin Optimana ainoastaan Yhdysvalloissa ja Malesiassa. Useimmilla markkina-alueilla nimenä oli Kia Magentis, kotimaassaan Etelä-Koreassa auto tunnettiin nimellä Kia Lotze. Uusi malli erosi edeltäjäänsä enemmän sisarmallistaan Hyundai Sonatasta. Vuoden 2006 Euro NCAP -kolaritestistä Magentis sai tulokseksi neljä tähteä viidestä. New Yorkin autonäyttelyssä keväällä 2008 esiteltiin kasvojenkohotuksen kokenut Optima. Keulan ilme muuttui uudelleenmuotoiltujen ajovalojen ja aiempaa leveämmän etusäleikön myötä. Peräosan uudistukset olivat vähäisempiä, vaikka takavalot muuttuivatkin hieman. == Kia Optima TF (2010–2015) == Kolmannen sukupolven Optima esiteltiin New Yorkin autonäyttelyssä keväällä 2010. Magentis-nimi hävisi markkinoilta, mutta Etelä-Koreassa ja Kiinassa mallia myytiin nimellä Kia K5. New Yorkin autonäyttelyssä keväällä 2013 esiteltiin kevyen kasvojenkohotuksen kokenut Optima, jonka etu- ja takapuskureihin tehtiin pieniä muutoksia. == Kia Optima JF (2015–2020) == Neljännen sukupolven Optima tuli markkinoille vuonna 2015. Geneven autonäyttelyssä keväällä 2016 esiteltiin sedanin rinnalle ensimmäistä kertaa myös Sportswagon-farmarimalli. Vuoden 2015 Euro NCAP -kolaritestistä Optima sai tulokseksi täydet viisi tähteä. Geneven autonäyttelyssä keväällä 2018 esiteltiin kasvojenkohotuksen kokenut Optima. Suurimmat muutokset tehtiin etupuskuriin ja -säleikköön, lisäksi sedan sai myös uudenmallisen takapuskurin. Sisällä ohjauspyörä oli uusi. Uusina moottoreina olivat turboahdettu 1,6-litrainen (178 hv) bensiinimoottori sekä 1,6-litrainen (134 hv) dieselmoottori, joka korvasi aiemman 1,7-litraisen dieselin. == Lähteet == == Aiheesta muualla == Optima Luokka:D-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Pihalla (vuoden 2017 elokuva)

Pihalla on suomalainen indie-elokuva, joka on ohjaaja Nils-Erik Ekblomin esikoisohjaus. Elokuvan pääosissa näyttelevät Mikko Kauppila ja Valtteri Lehtinen. Elokuva kertoo lukioikäisestä Mikusta (es. Kauppila), joka rajujen kotibileiden jälkeen joutuu lähtemään vanhempiensa kanssa perheen mökille kesänviettoon. Mökkinaapuri Elias (es. Lehtinen) herättää Mikun kamppailuun seksuaali-identiteetistään ja lopulta parin välille syntyy kesäromanssi. Elokuva esitettiin vuosien 2017–2018 aikana 16:lla eri elokuvafestivaalilla ympäri maailmaa, muun muassa Yhdysvalloissa, Australiassa, Etelä-Afrikassa, Ranskassa ja Kanadassa. Suomessa elokuva sai elokuvateatteriensi-iltansa 30. marraskuuta 2018. Elokuvan esitysoikeudet on myyty yli 10 maahan, muun muassa Saksaan, Ranskaan, Yhdysvaltoihin, Britanniaan ja Ruotsiin. Elokuva oli lähellä saada jakelusopimus myös Kiinaan ja Taiwaniin, mutta elokuvasta internetissä levinnyt kiinaksi tekstitetty piraattiversio kariutti sopimuksen synnyn. == Näyttelijät == == Arvostelut == * Episodi: * Film-O-Holic.com: * Helsingin Sanomat: * Loukko: * Me Naiset: == Lähteet == == Aiheesta muualla == * Elokuvan traileri YouTubessa * Elokuvan Facebook-sivu Luokka:Vuoden 2017 suomalaiset elokuvat Luokka:Suomalaiset draamaelokuvat Luokka:Suomalaiset independent-elokuvat
Pihalla

Pihalla voi tarkoittaa ainakin seuraavia: * Pihalla, vuonna 2009 ensi-iltansa saanut suomalainen elokuva * Pihalla, vuonna 2017 ensi-iltansa saanut suomalainen elokuva
Hyundai Veloster

Hyundai Veloster on Hyundain vuodesta 2011 lähtien valmistama coupé-korinen automalli, joka korvasi vuonna 2008 mallistosta poistuneen Hyundai Coupén. Mallissa on erikoinen 2+1-oviratkaisu; etumatkustajan puolella on takaovi, kun taas kuljettajan puolelta se puuttuu. == Hyundai Veloster FS (2011–2017) == Ensimmäisen sukupolven Veloster esiteltiin Detroitin autonäyttelyssä tammikuussa 2011. Se perustuu samalle pohjalevylle kuin esimerkiksi Hyundai i20 ja Kia Rio. Vuoden 2011 Euro NCAP -kolaritestistä Veloster sai tulokseksi täydet viisi tähteä. Velosterissa on suorasuihkutteinen 1,6-litrainen bensiinimoottori, joka oli aluksi saatavana ainoastaan vapaasti hengittävänä 140-hevosvoimaisena versiona. Syksyllä 2012 tuli saataville myös turboahdettu versio teholtaan 186 hevosvoimaa. Pohjois-Amerikan markkinoilla myydyissä malleissa turbomoottorin teho oli nostettu 204 hevosvoimaan. == Hyundai Veloster JS (2017–) == Toisen sukupolven Veloster esiteltiin Detroitin autonäyttelyssä tammikuussa 2018 urheilullisimpana N-versiona. Moottorivaihtoehtoina ovat vapaasti hengittävä 2,0-litrainen (149 hv) sekä turboahdetut 1,4- (140 hv), 1,6- (204 hv) ja 2,0-litraiset (250/275 hv) bensiinimoottorit. 2,0-litrainen turbomoottori on saatavana ainoastaan Veloster N -malliin, jonka Performance-versiossa teho on nostettu 275 hevosvoimaan. == Lähteet == == Aiheesta muualla == Veloster Luokka:S-segmentin autot Luokka:2010-luvun autot Luokka:2020-luvun autot
Kia KX3

Kia KX3 on Kia Motorsin vuodesta 2015 lähtien Kiinan markkinoille valmistama pieni crossover-tyyppinen automalli. == Kia KX3 I (2015–2019) == KX3 esiteltiin konseptiautona Kantonin autonäyttelyssä syksyllä 2014. Tuotantoversio tuli markkinoille seuraavana vuonna. Se perustuu samalle pohjalevylle kuin Hyundai ix25. Chengdun autonäyttelyssä syksyllä 2016 esiteltiin kasvojenkohotuksen kokenut KX3. Uudistuksessa se sai uudet puskurit ja aiempaa suuremman etusäleikön. Toisen kasvojenkohotuksen kokenut malli esiteltiin Chengdun autonäyttelyssä syksyllä 2018. Muutokset kohdistuivat uudistettuun etusäleikköön ja takapuskuriin. == Kia KX3 II (2019–) == Toisen sukupolven KX3 esiteltiin Kantonin autonäyttelyssä marraskuussa 2019. Se on uudelleennimetty Kia Seltos, jota myydään muilla markkina-alueilla. Moottorina autossa on 1,5-litrainen (113 hv) bensiinimoottori. Voimansiirtona on kahdeksanportainen automaattivaihteisto. == Lähteet == == Aiheesta muualla == KX3 Luokka:J-segmentin autot Luokka:2010-luvun autot Luokka:2020-luvun autot
Hyundai ix25

Hyundai ix25 on Hyundain vuodesta 2014 lähtien valmistama crossover-tyyppinen automalli, joka sijoittuu mallistossa pienemmän Konan ja suuremman Tucsonin väliin. Venäjällä ja Intiassa mallin nimenä on Hyundai Creta, Dominikaanisessa tasavallassa Hyundai Cantus. Autoa ei tuoda lainkaan Euroopan markkinoille Venäjää lukuun ottamatta. == Hyundai ix25 GS (2014–) == Ensimmäisen sukupolven ix25 esiteltiin Chengdun autonäyttelyssä elokuussa 2014. Malli perustuu samalle pohjalevylle kuin Kia KX3. Moottorivalikoimassa ovat 1,4-, 1,6- ja 2,0-litraiset bensiinimoottorit sekä 1,4- ja 1,6-litraiset dieselmoottorit. Neliveto on valittavissa kahden suuremman bensiinimoottorin yhteyteen. Saatavilla olevat moottorit vaihtelevat markkina-alueesta riippuen. == Hyundai ix25 SU2 (2019–) == Toisen sukupolven ix25 esiteltiin Shanghain autonäyttelyssä huhtikuussa 2019. Edeltäjäänsä verrattuna se kasvoi 30 millimetriä pituudeltaan, 10 millimetriä leveydeltään ja 20 millimetriä akseliväliltään. Auto on kuitenkin seitsemän millimetriä aiempaa matalampi. Moottorivalikoimassa ovat 1,4- ja 1,6-litraiset bensiinimoottorit. == Lähteet == == Aiheesta muualla == ix25 Luokka:J-segmentin autot Luokka:2010-luvun autot Luokka:2020-luvun autot
Yleisurheilu kesäolympialaisissa 2020 – miesten 200 m

Miesten 200 metrin juoksussa Tokion kesäolympialaisissa 2020 kilpaillaan 3.–4. elokuuta 2021. 200 metrin juoksu kilpaillaan Uudella kansallisella stadionilla. ==Karsinnat== 200 metrin juoksuun osallistuu 56 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 20,24 sekuntia. Jos 56 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros ja välierät kilpaillaan 3. elokuuta. Finaali kilpaillaan 4. elokuuta. Palkintojenjakotilaisuus on 6. elokuuta. == Lähteet == Miesten 200 m
Yleisurheilu kesäolympialaisissa 2020 – naisten 200 m

Naisten 200 metrin juoksussa Tokion kesäolympialaisissa 2020 kilpaillaan 2.–3. elokuuta 2021. 200 metrin juoksu kilpaillaan Uudella kansallisella stadionilla. ==Karsinnat== 200 metrin juoksuun osallistuu 56 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 22,80 sekuntia. Jos 56 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros ja välierät kilpaillaan 2. elokuuta. Finaali kilpaillaan 3. elokuuta. Palkintojenjakotilaisuus on 4. elokuuta. == Lähteet == Naisten 200 m
The Crystal Ship

The Crystal Ship on yhdysvaltalaisen rockyhtyeen The Doorsin kappale yhtyeen eponyymiltä esikoisalbumilta The Doors (1967). Kappale julkaistiin singlen ”Light My Fire” B-puolena. Jim Morrison teki kappaleen muistiinpainoihinsa kirjoittamistaan runoista. Morrison teki kappaleen sen jälkeen, kun hän oli eronnut tyttöystävästään Mary Werbelow’sta vuoden 1965 kesällä. ==Lähteet== Luokka:The Doorsin kappaleet Luokka:Vuoden 1967 kappaleet
Miklagard – The History of the Vikings Volume II

Miklagard -The History of The Vikings volume II on saksalaisen power metal -yhtyeen Rebellionin neljäs levy, joka julkaistiin 23. tammikuuta 2007. Konseptialbumi on toinen osa kolme albumia käsittävää trilogiaa, jonka teemana on viikinkien historia. Ensimmäisen levyn Islannin vesiltä siirrytään manner- Eurooppaan ja sanoitus kuvaa matkaa Skandinaviasta Miklagardiin (viikinkien nimitys Konstantinopolista). Levyllä kitaristi Simone Wenzel korvasi yhtyeestä lähteneen Björn Eilenin. Levyn tuottivat Uwe Lulis ja Gerd Lücking. == Kappaleet == #Vi Seglar Mot Miklagard (1:49) #Sweden (4:23) #Free (5:04) #On the Edge of Life (6:00) #Ulfberth (4:42) #The Rus (4:07) #Kiew (4:32) #Aifur (4:09) #Taste of Steel (3:27) #God of Thunder (5:23) #Our Back to the Wind (5:26) #Miklagard (4:34) #The Uprising (7:07) == Kokoonpano == * Michael Seifert (laulaja) (laulaja) * Uwe Lulis (kitara) * Simone Wenzel (kitara) * Tomi Göttlich (bassokitara) * Gerd Lücking (rummut) == Lähteet == == Aiheesta muualla == * * Luokka:Saksalaiset metallialbumit Luokka:Vuoden 2007 albumit